text: Dana Anglia tilbage i sin hjemhavn
  23 september 2014 kl. 15.50
  Den tidligere Englandsfærge, Dana Anglia, får Esbjerg som basehavn, når hun i fremtiden skal fungere som hotelskib for svenske offshore-medarbejdere. Tirsdag eftermiddag lagde hun til i Esbjerg for første gang i 12 år.
  Mandag den 29. september er et kapitel i Esbjerg Havns historie slut, når den sidste tur fra England til den vestjyske havneby bliver sejlet. Men i de næste syv måneder vil Esbjerg Havn alligevel få besøg af en Englandsfærge.
  Det er færgen Dana Anglia, der kommer til at have base i Esbjerg de næste syv måneder. Her skal den dog ikke sejle mellem Esbjerg og Danmark. Den skal være hotelskib for de svenske offshore-arbejdere, der i den periode skal arbejde på at bygge vindmølleparken Butendiek ved den nordtyske ø Sild.
  Du kan se mere om den tidligere Englandsfærges hjemkomst til Esbjerg i TV SYDs udsendelse klokken 19.30.
  